Шаввал

Шавва̄л () — иза исламан рузманан йа беттан шеран уьтталгӀа бутт бу. Шаввал беттан хьалхарчу дийнахь бусалбанаша даздо мархин бутт чекхболуш догӀу Мархадосту Ӏийд.

 ЦӀетилларан бух 
Цу баттана цӀе туьллучу хенахь эмкалша шайн цӀогарчий хьалаайина хилла боху, пхарйовлархьама. Эмкалийн шуреш тоьуш ца хилла дела а боху, вуьшта аьлча, уьш йекъа хилла дела.

 Исламехь цуьнан дозалла 
Шаввал беттан йалх марха кхабар Мухьаммад пайхамарера ﷺ сецна мустахьабб а, суннат а ду. Цу йалх мархин доккха дозалла а, йоккха йал а йу. Шаввал беттан 6 дийнахь марха кхаьбначунна дуьззина шарахь марха кхаьбча санна йал хир йу аьлла чӀагӀо йина Мухьаммад пайхамаро ﷺ. Уьш тӀаьхьий-хьалхий йа къаьстина кхаба мегаш ду, дукхахболчу Ӏеламнаха дийцарехь.

Мухьаммад пайхамаро ﷺ аьлла: «Рамазан марханаш а кхаьбна, цул тӀаьхьа шаввал беттан йалх марха кхаьбнарг, шарахь марха кхаьбча санна хир ву»Сахьихь Муслим, № 1164. Имам ан-Нававийс аьлла: “Ӏеламнаха аьлла: «Баккъалла а, шеран марха кхабар санна хилла иза, хӀунда аьлча дикачу Ӏамална иттазза йал хуьлу, цундела рамазан итт беттан мехах бу, ткъа йалх бутт шина беттан мехах бу»”.

И йалх марха кхабар тоьшалла лоруш ду мархакхаьбначо шен Далла шукар дарна, шена рамазан баттахь марханаш кхаба аьтто барна.

 Хьостанаш 

Категори:Исламан рузманан беттанаш